Diari Oficial de la Generalitat Valenciana


Sumari del DOGV 6529, del 26-05-2011 (2011/5949)

Notificació del laude emés per la Junta Arbitral de Transports de València. Expedient número V-462/2010.
--------------------------------------------------------------------------------------------------------

### Dades del document

Número de DOGV
:   6529

Data del DOGV
:   26-05-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/5949


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral de Transports de València. Expedient número V-462/2010. [2011/5949]  
Ramón Escrig Moreno, president de la Junta Arbitral de Transports de València, manifesta que, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Transportes Hermanos Córdoba Núñez, SL, que s'ha dictat laude en l'expedient esmentat i atés que no ha sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que s'indica a continuació:  
  
«Tribunal. President: Ramón Escrig Moreno. Vocals: Aurora Costa Vicente. Marta Rubio Garrigues, que substituïx a Carlos Virosque Verdú, que excusa la seua assistència. Secretària vocal: Amparo Peris Catalá. Parts. Reclamant: Transportes Zamorano, SL - DHL Express, representada per Pilar Navarro Soriano. Reclamat: Trop Río, SL, que no compareix a l'acte de vista.  
A València, el 4 d'abril de 2011 i a les 13.10 hores es constituïx la Junta Arbitral de Transports pels membres esmentats al marge i amb l'assistència de les parts per a resoldre l'expedient V-462/2010 i es procedix a la realització de la vista oral respecte de la reclamació següent: impagament de ports. Incompareixença del demandat.  
  
Iniciada la vista oral pel president es comprova la identitat de la part compareixent i la qualitat amb què intervé.   
A la part reclamada li va ser notificada la demanda i la citació a la vista per al dia 04.04.2011 per mitjà d'un escrit rebut el 02.03.2011 per Susana García (autoritzada), segons queda acreditat amb l'avís de recepció expedit pel Servici de Correus i que consta en l'expedient.  
Concedida la paraula a la reclamant basa la seua reclamació en els següents  
  
Antecedents de fet  
  
1. Es ratifica en tots els motius de la seua demanda i manifesta que com a conseqüència de les relacions comercials existents entre les parts, la reclamant va realitzar, per compte de la reclamada, diversos transports, durant els mesos de juliol, agost i setembre de 2010, segons queda especificat en el text de les factures adjuntes a la demanda. A continuació, es van presentar les factures núm. s/0112437 de 31.07.2010 per un import de 570,00 €, la núm. S/0113792 de 21.08.2010 per import de 1.865,12 € i la núm. S/0115565 de 30.09.2010 per import de 100,43 €.  
2. Presentats al cobrament els rebuts corresponents, van ser tornats tots. Amb data 10/09/2010 es va estendre la factura d'abonament núm. C/0101451 per import de 173,24 €, que s'haurà de restar de l'import reclamat.  
3. Després de reiterades gestions de cobrament sense aconseguir-ho és per això que s'interposa la present demanda, i sol·licita que, una vegada que siga reconegut el seu dret, es condemne la reclamada al pagament de la quantitat total de 2.362,31 euros més els interessos legalment meritats.  
S'apliquen els següents  
  
Fonaments jurídics  
  
1. La competència territorial de la Junta, de la qual no s'al·lega res, la determinen els articles 6 i 7.2 del Reglament de la LOTT (RD 1211/90).   
2. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que li dóna l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: "es presumirà que hi ha l'acord esmentat de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o activitat contractat". No consta en l'expedient que s'haja fet cap manifestació en el sentit preceptuat.  
  
3. De les manifestacions realitzades en la vista es deduïx que, efectivament, els ports que són reclamats en esta demanda i les factures dels quals hi consten adjuntes van ser realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Transportes Zamorano, SL - DHL Express representada per Pilar Navarro Soriano, contra Trop Río, SL, ja que dels fets relatats, documents probatoris i declaracions efectuades s'establix, que havent-se realitzat els transports reclamats dins de les condicions contractuals convingudes ha de ser abonat el seu import.  
Per tot això Trop Río, SL, haurà d'abonar a Transportes Zamorano, SL - DHL Express, la quantitat de dos mil tres-cents seixanta-dos euros amb trenta-un cèntims (2.362,31 euros) més els interessos corresponents des de la data de presentació d'esta demanda (11.10.2010) i que hauran de liquidar-se en el moment de l'execució del present laude.   
  
Contra este laude es pot interposar l'acció d'anul·lació davant de l'Audiència Provincial de València en el termini de dos mesos, comptadors des de la notificació, d'acord amb el que establixen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents de la notificació del laude, podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada llei d'arbitratge.  
Transcorreguts vint dies des de la notificació d'este laude a les parts, es podrà instar la seua execució forçosa, davant del Jutjat Mercantil de València, d'acord amb el que establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil.»  
Els terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
València, 13 de maig de 2011.- El president de la Junta Arbitral de Transports de València: Ramón Escrig Moreno.